CELEX: 32006D0514
Language: lv
Date: 2006-07-20 00:00:00
Title: 2006/514/EK: Komisijas Lēmums ( 2006. gada 20. jūlijs ) par noteiktu standartu atbilstību Eiropas Parlamenta un Padomes Direktīvas 2001/95/EK vispārējām drošības prasībām un to atsauču publicēšanu Oficiālajā Vēstnesī  (izziņots ar dokumenta numuru K(2006) 3277)   (Dokuments attiecas uz EEZ)

22.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 200/35
            
         
      KOMISIJAS LĒMUMS
   
   (2006. gada 20. jūlijs)
   par noteiktu standartu atbilstību Eiropas Parlamenta un Padomes Direktīvas 2001/95/EK vispārējām drošības prasībām un to atsauču publicēšanu Oficiālajā Vēstnesī
   (izziņots ar dokumenta numuru K(2006) 3277)
   (Dokuments attiecas uz EEZ)
   (2006/514/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1), un jo īpaši tās 4. panta 2. punkta otro un ceturto daļu,
   pēc apspriešanās ar pastāvīgo komiteju, kas izveidota saskaņā ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas procedūru tehnisko standartu un noteikumu, kā arī informācijas sabiedrības pakalpojumu noteikumu jomā (2),
   tā kā:
   
               (1)
            
            
               Direktīvas 2001/95/EK 3. panta 1. punktā noteikts, ka ražotājiem ir pienākums laist tirgū vienīgi drošus produktus.
            
         
               (2)
            
            
               Atbilstīgi Direktīvas 2001/95/EK 3. panta 2. punktam produktu uzskata par drošu, ciktāl uz to attiecas atbilstošos valsts standartos ietvertie riski un risku kategorijas, ja tas atbilst brīvprātīgi pieņemtiem valsts standartiem, ar kuriem pārņemti Eiropas standarti un atsauces uz kuriem Komisija publicējusi Eiropas Savienības Oficiālajā Vēstnesī saskaņā ar minētās direktīvas 4. pantu.
            
         
               (3)
            
            
               Atbilstīgi minētās direktīvas 4. panta 1. punktam saskaņā ar pilnvarojumu, ko sniegusi Komisija, Eiropas standartizācijas iestādēm jāizstrādā Eiropas standarti. Komisija publicēs atsauces uz šādiem standartiem.
            
         
               (4)
            
            
               Direktīvas 4. panta 2. punktā noteikta procedūra atsauču publicēšanai standartiem, ko pirms šīs direktīvas stāšanās spēkā pieņēmušas Eiropas standartizācijas iestādes. Ja minētie standarti nodrošina atbilstību vispārējām drošības prasībām, Komisija pieņem lēmumu par atsauču publicēšanu Eiropas Savienības Oficiālajā Vēstnesī. Šādos gadījumos Komisija pēc savas ierosmes vai pēc dalībvalsts pieprasījuma, ievērojot minētās direktīvas 15. panta 2. punktā noteikto procedūru, lemj, vai attiecīgais standarts atbilst vispārējām drošības prasībām. Komisija nolemj publicēt to atsauces pēc apspriešanās ar komiteju, kas izveidota ar Direktīvas 98/34/EK 5. pantu. Par savu lēmumu Komisija paziņo dalībvalstīm.
            
         
               (5)
            
            
               Tomēr dažus standartus Eiropas standartizācijas iestādes ir pieņēmušas pēc direktīvas stāšanās spēkā bez pilnvarojuma, kas atbilst šīs direktīvas 4. panta 1. punktam. Likumdevējas iestādes nodoms bija nodrošināt sadarbību ar Eiropas standartizācijas iestādēm un atzīt atbilstošus drošības standartus, ko piemēro produktiem, kuri ir direktīvas darbības jomā un kuriem Komisijas pilnvarojums netika izdots saskaņā ar attiecīgajiem noteikumiem, kas minēti 4. pantā. Tādēļ ir lietderīgi apsvērt šādu standartu atsauču publicēšanu un šajā nolūkā rīkoties saskaņā ar procedūru, kas paredzēta 4. panta 2. punktā.
            
         
               (6)
            
            
               Šis lēmums par pielikuma sarakstā iekļauto standartu atbilstību vispārējām drošības prasībām ir pieņemts pēc Komisijas ierosinājuma.
            
         
               (7)
            
            
               Šajā lēmumā noteiktie pasākumi ir saskaņā ar Direktīvas 2001/95/EK komitejas atzinumu,
            
         IR PIEŅĒMUSI ŠO LĒMUMU.
   1. pants
   Pielikumā uzskaitītie standarti atbilst Direktīvā 2001/95/EK noteiktajām vispārējām drošības prasībām attiecībā uz to aptvertajiem riskiem.
   2. pants
   Atsauces uz pielikumā uzskaitītajiem standartiem publicē Eiropas Savienības Oficiālā Vēstneša C daļā.
   3. pants
   Šis lēmums ir adresēts dalībvalstīm.
   
      Briselē, 2006. gada 20. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 11, 15.1.2002., 4. lpp.
   
      (2)  OV L 204, 21.7.1998., 37. lpp. Direktīvā grozījumi izdarīti ar Direktīvu 98/48/EK (OV L 217, 5.8.1998., 18. lpp.).
   
      PIELIKUMS
      Šā lēmuma 1. un 2. pantā minētie standarti:
      
                  1)
               
               
                  EN 581-1:2006 “Āra mēbeles – Sēdmēbeles un galdi kempingiem, mājai un īrei – 1. daļa: Vispārīgās drošības prasības”
               
            
                  2)
               
               
                  EN 957-1:2005 “Stacionārās apmācību iekārtas – 1. daļa: Vispārīgās prasības un testēšana”
               
            
                  3)
               
               
                  EN 957-2:2003 “Stacionārās apmācību iekārtas – 2. daļa: Spēka trenažieru iekārtu papildu drošības prasības un testa metodes”
               
            
                  4)
               
               
                  EN 957-4:1996 “Stacionārās apmācību iekārtas – 4. daļa: Spēka trenažieru sola papildu drošības prasības un testa metodes”
               
            
                  5)
               
               
                  EN 957-5:1996 “Stacionārās apmācību iekārtas – 5. daļa: Pedāļa tipa apmācību iekārtu papildu drošības prasības un testa metodes”
               
            
                  6)
               
               
                  EN 957-6:2001 “Stacionārais apmācības aprīkojums – 6. daļa: Tredbāni, īpašās drošības papildprasības un testa metodes”
               
            
                  7)
               
               
                  EN 957-7:1998 “Stacionārais apmācības aprīkojums – 7. daļa: Airēšanas trenažieri – Specifiskās papildus drošības prasības un testa metodes”
               
            
                  8)
               
               
                  EN 957-8:1998 “Stacionārais apmācības aprīkojums – 8. daļa: Kāpšanas trenažieri – Specifiskās papildu drošības prasības un testa metodes”
               
            
                  9)
               
               
                  EN 957-9:2003 “Stacionārās apmācību iekārtas – 9. daļa: Elipses veida trenažieru iekārtu papildu drošības prasības un testa metodes”
               
            
                  10)
               
               
                  EN 957-10:2005 “Stacionārās apmācību iekārtas – 10. daļa: Stacionāri velosipēdi bez ātrumkārbas vai bez brīvrumbas, papildu drošības prasības un testēšana”
               
            
                  11)
               
               
                  EN 13209-1:2004 “Bērnu preces – Somas bērnu pārnēsāšanai – Drošības prasības un testa metodes – 1. daļa: Mugursomas ar rāmi bērnu pārnēsāšanai”
               
            
                  12)
               
               
                  EN 14682:2004 “Bērnu apģērbu drošība – Bērnu apģērbu kordas un savelces – Prasību specifikācija”
               
            
                  13)
               
               
                  EN 14764:2005 “Pilsētu un sabiedrisko ceļu divriteņi – Drošības prasības un testēšana”
               
            
                  14)
               
               
                  EN 14766:2005 “Kalnu divriteņi – Drošības prasības un testēšana”
               
            
                  15)
               
               
                  EN 14781:2005 “Sporta divriteņi – Drošības prasības un testēšana”
               
            
                  16)
               
               
                  EN 14872:2006 “Divriteņi – Divriteņu piederumi – Bagāžnieki”